22/07/2011 | Administración LocalMunicipal
Mugardos
Retribucións, asistencias e indemnizacións aos membros da Corporación

Polo Pleno da Corporación, en sesión extraordinaria celebradada o día 7 de xullo de 2011 quedaron aprobadas as cantidades a percibir polos membros da Corporación en concepto de retribucións, asistencias e indemnizacións, adoptándose o acordo que de seguido se transcribe: Primeiro.- Aprobar o réxime de adicacións exclusivas e parciais ós cargos seguintes: a) Adicacións exclusivas:  TRES CONCELLEIROS/AS (1 BNG, 1 EU, 1 PSdeG-PSOE): Retribución bruta anual de 12.000 euros (cada unha) pagadeiras en 12 mensualidades de igual contía (1.000 euros).  ALCALDE: Suprímese esta adicación pola miña renuncia á mesma, que surtirá efecto a partir do día seguinte ao da adopción do presente acordo polo Pleno da Corporación, sen necesidade de presentar novo escrito de renuncia. b) Adicacións parciais:  DOUS CONCELLEIROS/AS (1 BNG, 1 PP): Retribución bruta anual de 12.000 euros (cada unha) pagadeiras en 12 mensualidades de igual contía (1.000 euros). A xornada será de 3,5 horas díarias. As contías asignadas como retribucións por adicacións exclusivas e parciais experimentarán o incremento que as Leis de Presupostos do Estado establezan para o sistema retributivo do persoal ao servizo da Administración. As contías a percibir polos membros da Corporación que non teñan adicación exclusiva ou parcial pola asistencia efectiva ás sesións dos órganos colexiados da Corporación serán as seguintes: - Sesións ordinarias do Pleno: 120 €/sesión A estes efectos non se computarán nin aboarán máis de 12 sesións ó ano, nin se aboarán as asistencias ás sesións extraordinarias. - Sesións ordinarias da Xunta de Goberno Local: 70 €/sesión. Non se computarán máis de 24 sesións ó ano, nin se aboarán as asistencias ás sesións extraordinarias. - Comisións Informativas: 60 €/sesión. A estes efectos non se computarán máis de 24 sesións ó ano para cada unha das Comisións Informativas Permanentes, agás a Comisión Especial de Contas cun tope de 2 sesións ó ano, nin se aboarán as asistencias ás sesións extraordinarias. - Xunta de portavoces: 70 €/sesión. A estes efectos non se computarán máis de 12 sesións ó ano.  Mesas de contratación: 42 €/sesión A estes efectos non se computarán máis de 12 sesións ó ano.  Sustitución da alcaldía. No caso de sustitución, o sustituto/a percibirá a mesma indemnización/asistencia ca que correspondería ao Alcalde pola súa asistencia aos órganos colexiados. As dietas se rexirán polo Real Decreto 462/2002, do 24 de maio, sobre indemnizacións por razón do servizo, salvo polo que se refire a contías dos/as membros da Corporación. Estas contías serán as seguintes: - Dieta completa (manutención e aloxamento): 210, 35 € - Manutención: 84, 14 € - Aloxamento: 126,21 € - Media dieta: 42,07 € No referente ós gastos de locomoción será de aplicación o disposto no R. D. 462/2002, do 24 de maio. De conformidade co establecido no artigo 73.3 da Lei 7/85, de 2 de abril, reguladora das bases do réxime local asignase ós grupos políticos unha dotación económica formada por un componente fixo, idéntico a todos os grupos políticos, e outro variable, en función do número de membros de cada un deles, que non poderá destinarse ó pago de remuneracións de persoal de calqueira tipo ó servicio da Corporación ou á adquisición de bens que poidan constituir activos fixos de carácter patrimonial. Os grupos políticos deberán levar unha contabilidade específica desta dotación, que porán a disposición do Pleno da Corporación sempre que éste o pida. - O componente fixo é de 1.000 €/ano por grupo político. - O variable de 600 €/ano por concelleiro.5.- Os/as concelleiros/as con adicación exclusiva ou parcial serán dados de alta na Seguridade Social, asumindo a Corporación o pago das cuotas empresariais.6.- O presente acordo será de aplicación a partir da aprobación polo Pleno da Corporación, e publicarase no B. O. P e no taboleiro de edictos do Concello, en cumprimento do disposto no artigo 75.5. da Lei 7/85, de 2 de abril, Reguladora das Bases do Réxime Local. O que se fai público en cumprimento do disposto no art.75 da Lei 7/1985 de 2 de abril, reguladora das Bases de Réxime Local. Mugardos, 13 de xullo de 2011 O ALCALDE, ASDO) XOSÉ FERNÁNDEZ BARCIA